Lietuvos saugios laivybos administracijos

Direktorius

ĮSAKYMAS

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2006 M. RUGPJŪČIO 18 D. ĮSAKYMO NR. V-107 „DĖL ĮGALIOJIMŲ SUTEIKIMO KLASIFIKACINEI BENDROVEI „DNV GL AS“ PAKEITIMO

2017 m. spalio 19 d. Nr. V-173

Klaipėda

1. Pakeičiu Lietuvos saugios laivybos administracijos direktoriaus 2006 m. rugpjūčio 18 d. įsakymą Nr. V-107 „Dėl įgaliojimų suteikimo klasifikacinei bendrovei „DNV GL AS“ ir jį išdėstau nauja redakcija (Administracijos suteikiamų įgaliojimų klasifikacinei bendrovei „DNV GL AS“ apimtis nauja redakcija nedėstoma):

„LIETUVOS SAUGIOS LAIVYBOS ADMINISTRACIJOS

DIREKTORIUS

ĮSAKYMAS

DĖL ĮGALIOJIMŲ SUTEIKIMO LAIVŲ KLASIFIKAVIMO BENDROVEI „DNV GL AS“

Vadovaudamasis Lietuvos Respublikos saugios laivybos įstatymo 8 straipsniu ir Įgaliojimų Lietuvos Respublikos vardu vykdyti Lietuvos Respublikos jūrų laivų registre įregistruotų laivų techninę priežiūrą, apžiūras ir išduoti tai patvirtinančius dokumentus (liudijimus) suteikimo taisyklių, patvirtintų 2005 m. liepos 12 d. Lietuvos Respublikos susisiekimo ministro įsakymu Nr. 3-314 „Dėl Įgaliojimų Lietuvos Respublikos vardu vykdyti Lietuvos Respublikos jūrų laivų registre įregistruotų laivų techninę priežiūrą, apžiūras ir išduoti tai patvirtinančius dokumentus (liudijimus) suteikimo taisyklių patvirtinimo“, 8 punktu:

1. Įgalioju laivų klasifikavimo bendrovę „DNV GL AS“ Lietuvos Respublikos vardu vykdyti Lietuvos Respublikos jūrų laivų registre įregistruotų laivų priežiūrą ir apžiūras bei išduoti tai patvirtinančius dokumentus (liudijimus).

2. Tvirtinu Lietuvos saugios laivybos administracijos suteikiamų įgaliojimų laivų klasifikavimo bendrovei „DNV GL AS“ apimtį (pridedama).“.

2. Pakeičiu nurodytu įsakymu patvirtintą Administracijos suteikiamų įgaliojimų laivų klasifikacinei bendrovei „DNV GL AS“ apimtį:

2.1. Pakeičiu pavadinimą ir jį išdėstau taip:

„Lietuvos saugios laivybos administracijos suteikiamų įgaliojimų laivų klasifikavimo bendrovei „DNV GL AS“ apimtis“.

2.2. Papildau 213 punktu:

„Tarptautinis laivybos poliariniuose vandenyse kodeksas (Polar Code)
213.	Poliarinio laivo liudijimas.	Vadovų, brėžinių, skaičiavimų, specifikacijų, instrukcijų, sąrašų ir kitų dokumentų tvirtinimas.	A	Rezoliucija MSC.386(94) – Tarptautinės konvencijos dėl žmogaus gyvybės apsaugos jūroje konvencijos pakeitimas: naujas XIV skyrius „Saugos priemonės laivams, plaukiojantiems poliariniuose vandenyse“. Rezoliucija MSC.385(94) – Tarptautinis laivybos poliariniuose vandenyse kodeksas (Poliarinis kodeksas). Rezoliucija MEPC.265(68) – Tarptautinės konvencijos dėl teršimo iš laivų prevencijos (MARPOL) I, II, IV ir V priedų pakeitimai, susiję su Poliarinio kodekso nuostatų privalomu taikymu.	Prie liudijimo turi būti pridedamas Poliarinio laivo Įrangos sąrašas.“.

Pirminė apžiūra ir liudijimo išdavimas.	A

Liudijimo atnaujinimo apžiūra ir papildoma apžiūra, liudijimo tvirtinimas ir atnaujinimas.	A

Liudijimo panaikinimas.	A

2.3. Papildau 342 punktu:

„TDO 2007 m. Konvencija dėl darbo žvejybos sektoriuje (Nr. 188)***
342.	Dokumentas, patvirtinantis atitiktį TDO konvencijos Nr. 188 reikalavimams.	Pirminė apžiūra ir dokumento išdavimas.	C	TDO konvencijos Nr. 188 41 str.	Kiekvienas dokumentas išduodamas tik turint atskirą raštišką Administracijos įgaliojimą.“.

Dokumento atnaujinimo apžiūra ir papildoma apžiūra, liudijimo tvirtinimas ir atnaujinimas.	C

Dokumento panaikinimas.	C

L. e. direktoriaus pareigas	Mindaugas Česnauskis